# data[].attributes.body
1. Modul: Fokus: Toulmins argumentationsmodel
2. Modul: Fokus: Argumenttyper
3. Modul: Fokus: Ordvalgsargumenter
4. Modul: Fokus: Argumentationskneb
5. Modul: Fokus: Debatterende artikel (at indsamle synspunkter til en diskussion)
6. Modul: Fokus: Debatterende artikel (forberedelse til KROP-SIND-ÅND)
7. Modul: Fokus: KROP-SIND-ÅND messerne i Aalborg 28. februar 2020
8. Modul: Fokus: Opsamling på KROP-SIND-ÅND messerne i Aalborg
9. Modul: Fokus: Foredrag af Tim Wille (som skal sætte tingene i perspektiv)

# data[].attributes.body
- Påstand: Påstanden er det synspunkt eller den holdning, afsender søger at vinde tilslutning til hos modtageren
- Belæg: Belæggene er begrundelserne, det grundlag eller den viden, afsender bygger sin påstand på.
- Hjemmel: Hjemlen (eller det underliggende belæg) skaber den logiske sammenhæng mellem påstanden og belægget (ofte skjult i teksten)
- Rygdækning: Rygdækningen benyttes, når man har behov for at styrke sine belæg og sin argumentation med yderligere dokumentation.
- Gendrivelse: En gendrivelse bruges til at imødegå kritik fra modtageren. Med gendrivelsen foregriber man modtagerens indvendinger mod den påstand, man fremfører.
- Styrkemarkør: Styrkemarkører er ord eller udtryk, som afsenderen benytter til at understrege, i hvor høj grad han/hun står inde for påstanden. Styrkemarkørerne kan enten optone argumentationen eller omvendt nedtone den (ord og udtryk som "altid", "sikkert", "nødvendigvis", "selvfølgelig")

# data[].attributes.headline
2. Modul - Argumenttyper (de 5 vigtigste)

# data[].attributes.subject
2. Modul - Argumenttyper (de 5 vigtigste)

# data[].attributes.body
1. Årsagsargumentet: Her argumenteres der med, at en ting er årsag til, at en anden ting sker (= logos)
2.  Generaliseringsargumentet: Her argumenteres der med, at det, der gælder for enkelte medlemmer af en gruppe eller klasse, gælder for dem alle (= logos)
3. Sammenligningsargumentet: Her argumenteres der med, at to ting har flere lighedspunkter (= logos)
4. Autoritetsargumentet: Her argumenteres der med, at en bestemt autoritet støtter op om påstanden, og autoriteterne kan være mange og forskellige (eksperter, erfaringer, normer osv.) (= etos)
5. Motivationsargumentet: Her argumenteres der ved at vække modtagerens følelser. Man forsøger at motivere modtageren til at acceptere en påstand ved at spille på hans sympati, medlidenhed, længsler, frygt osv. (= patos)

# data[].attributes.body
Eufemismer: Eufemismer er forskønnende omskrivninger af ord eller vendinger, der har (fået) et ubehageligt indhold, eller som føles nedsættende eller stødende. (Det modsatte hedder dysfemismer)

Fx "tortur" --> "moderat psykisk pres"
Fx "nedskæringer" --> "Omstrukturering"

# data[].attributes.body
1. Postulat: Argument uden belæg
2. Ad hominem-argument: Angreb på personen i stedet for emnet ("Du er jo sindssyg!")
3. Afledningsargument: Afledning af opmærksomheden fra det, man egentlig taler om.
4. Glidebane-argument: Forudser den værst tænkelige katastrofe (hvis det fortsætter...)
5. Stråmandsargument: Fremstiller modstanderens synspunkter på en overdreven måde.
6. Cirkelslutning: Påstand og belæg er det samme ("Biblen er sand, for det står faktisk i Biblen")

# data[].attributes.headline
5. Modul - Debatterende artikel (at indsamle synspunkter til en diskussion)

# data[].attributes.subject
5. Modul - Debatterende artikel (at indsamle synspunkter til en diskussion)

# data[].attributes.body
Gengiv loyalt tekstens centrale pointer, så en uindviet læser forstår, hvad tekstens problemstilling er. Det kan man gøre ved at bruge redegørelsesmarkører:
--- Skribentens vigtigste påstand er…

--- Det gennemgående tema er…

--- Tekstens vigtigste problemstilling er…

--- Skribentens væsentligste begrundelse er…

--- I teksten argumenterer skribenten for det synspunkt at…

--- Skribenten konkluderer at…

--- Tilsyneladende…

--- Skribenten hævder/siger/mener/anfører/fastslår/vedkender sig at…
--- Til at underbygge dette synspunkt anvender…

# data[].attributes.headline
6. Modul - Debatterende artikel (at diskutere)

# data[].attributes.subject
6. Modul - Debatterende artikel (at diskutere)

# data[].attributes.body
Diskussionsmarkører:

Man kan sprogligt markere, at man behandler emnet på en nuanceret måde med formuleringer som:

---  Man kan også vende det om og…

---  Men hvis man betragter sagen fra en anden vinkel…
---  På den ene side … på den anden side…

---  Nogle ville måske indvende, at…

---  Andre ville påstå, at…

---  Et eksempel, der understøtter påstanden kunne være…

---  Det kan diskuteres, om…

---  Der er en tendens til, at X er utroværdig, når…

# data[].attributes.body
For at noget er et argument, skal der…

a) være noget på spil

(afsenderen skal søge tilslutning; modtageren skal kunne være uenig)

b) være en påstand + mindst et belæg (+ hjemmel). NB: Hvis ej belæg, så løs påstand!

Påstand: Det synspunkt, man søger tilslutning til

Belæg (eller begrundelse): Den begrundelse, der skal underbygge påstanden

Hjemmel: Den ”mellemregning” der gør belægget meningsfuldt (NB: ofte udeladt)

Eksempel:

Det begynder sikkert snart at regne, for skyerne er meget sorte nu.

Det begynder sikkert snart at regne = påstand (man kan være uenig)

for skyerne er meget sorte nu = belæg (underbygger påstanden)

Hjemmel: Sorte skyer (er mættet med vand og) resulterer ofte i regn.

Argumentmarkører: fordi, så, nemlig, da, således, følgelig, eftersom, derfor, af den grund…

Det kan STYRKE argumentationen, hvis man benytter sig af…:

a) Gendrivelse = Imødegåelse af berettiget kritik

(fx ”Nu kan man selvfølgelig indvende…, men man jo huske…)

b) Udeladelser = manglende inddragelse af mulige modargumenter

c) Nedtonere (fx sandsynligvis, måske, nogle gange, tror jeg nok, ofte, tit)

= Ord, der gør ens påstande mindre kategoriske (så flere kan tilslutte sig)

d) Optonere (fx altid, aldrig, faktisk, slå fast, understrege, med sikkerhed)

= Ord, der fremstiller afsenderen som stærk, sikker, engageret

e) Ordvalgsargumenter = brug af ord (synonymer, metaforer mv.) med bestemte

associationer (fx Cafépenge, ældrebyrden, slyngelstater, kamphunde)

Vær opmærksom på…

-        om noget skæres for sort/hvidt (=generalisering)

fx   ”…for svenskerne er jo så glade for regler”

-        om der trækkes på autoriteter eller stort antal (=autoritetsargument)

fx   ”… og det var jo også Grundtvigs holdning” / ”De fleste tandlæger…”

-        om man går efter manden i stedet for bolden (ad hominem-argument)

fx   ”…men han er kun interesseret i at beholde sin ministerpension”

-        om man bruger noget selvindlysende til at støtte sin sag (banalitet     /tautologi)

fx   ”Det er et problem, at så mange unge mænd dør i trafikken, så derfor…”

# data[].attributes.headline
Stillads til den debatterende artikel om alternativ behandling

# data[].attributes.subject
Stillads til den debatterende artikel om alternativ behandling

# data[].attributes.attachment_link.title
Stillads til opgave om alternativ behandling